
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА
от Димитър Николов
Кмет на Община Бургас

ОТНОСНО: Отдаване под наем на нежилищен имот – частна общинска собственост, представляващ едноетажна сграда с временен устройствен статут, находяща се в ж.к.“Изгрев“, гр.Бургас, на юридическо лице с нестопанска цел, осъществяващо дейност в обществена полза – Тракийско дружество „Екзарх Антим І“–гр.Бургас
 
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх.№ 26-00-30/16.01.2019г., подадено от Т. Ангелов, в качеството му на Председател на Тракийско дружество „Екзарх Антим І“–гр.Бургас, за предоставяне на помещение за осъществяване дейността на дружеството. 
Община Бургас е собственик на нежилищна едноетажна сграда с временен статут, със застроена  площ 113,91 кв.м., находяща се между блок №51 и блок №49 в ж.к. „Изгрев“, гр.Бургас, придобита съгласно Договор за дарение рег.№70-00-2692/1/17.04.2015г., сключен между „Хляб и хлебни изделия“ ЕООД и Общината. Сградата се състои от търговска зала, складово помещение и сервизно помещение, отразена в КК на гр.Бургас с идентификатор 07079.501.232.5 и към момента не се използва за нуждите на общинската администрация и няма сключен договор за отдаване под наем. Помещенията са подходящи за дейността на Тракийско дружество „Екзарх Антим І“, с оглед местоположението си, улесняващо достъпа на възрастни хора и инвалиди. 
Тракийско дружество „Екзарх Антим І“ с ЕИК 102057905, седалище и адрес на управление: гр.Бургас, ул.„Конт Андрованти“ № 5, ет.2, представлявано от Председателя – Т. Ангелов, е вписано в Централния регистър на юридическите лица с нестопанска цел в обществена полза към Министерство на правосъдието под № 20150213014.
	Дружеството развива обществена, патриотична, културно-просветна, художествено-творческа и младежка дейност, свързана с тракийското минало и наследство, включваща:
	- изнасяне на лекции, беседи и доклади за героичното минало на българския народ, революционните борби на тракийци и техните духовни и културни ценности;
	- провеждане на родови и землячески срещи, тематични вечери, литературни четения, вечеринки, рецитали, кинопрожекции и други културни мероприятия;
	- организиране на национални, регионални и местни събори, чествания на исторически дати и събития, откриване на паметници, паметни плочи и други културно-просветни и масови прояви, свързани с борбите на тракийци;
	- издаване на книги, сборници, библиотечни поредици, вестници, календари и други, поместване на материали във всекидневни и периодични издания;
	     - събиране на исторически, мемоарни и архивни материали, свързани с историята на тракийските българи;
	     - записване, съхраняване и популяризиране на фолклорното богатство на тракийци;
	     За отдаване под наем на гореописаната сграда е определена месечна наемна цена съгласно размера на базисните наемни цени за 2019 г., указани в Приложение № 7 от Наредбата за определянето и администрирането на местните такси и цени на услуги на територията на Община Бургас, приета  с решение на Общински съвет – Бургас по т.1 от Протокол №52/18.12.2018 г.,  както следва: 
- 113,91 кв.м. (площ) x 1,50 лв./кв.м. x 0,70 (коефициент за състояние) х 1,05 (коефициент за зона) = 125,60 лв. (сто двадесет и пет лв. и шестдесет ст.), без ДДС.
За цитираното помещение е внесена докладна записка с вх.№08-00-7810/10.09.2018г. във връзка с подадено предходно заявление вх.№26-00-416/17.07.2018г. от Председателя на Тракийското дружество. Същата е разгледана на проведеното на 25.09.2018г. заседание на Общински съвет-Бургас и не е получила подкрепа от общинските съветници, видно от решение, взето по т.24 от Протокол №48.
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.14, ал.6 от Закона за общинската собственост, във връзка с чл.21, ал.1, т.2 и ал.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол № 13/, да вземе следното
                                                    
                                                  РЕШЕНИЕ:

Да бъде предоставен под наем за срок от 5 (пет) години на Тракийско дружество „Екзарх Антим І“, ЕИК 102057905, със седалище и адрес на управление: гр.Бургас, ул. „Конт Андрованти“ № 5, ет.2, представлявано от Председателя – Т. Ангелов, вписано в Централния регистър на юридическите лица с нестопанска цел в обществена полза към Министерство на правосъдието под № 20150213014, нежилищен имот – частна общинска собственост, придобит съгласно Договор за дарение рег.№70-00-2692/1/17.04.2015г., представляващ едноетажна сграда с временен статут, с площ 113,91 кв.м., състоящ се от търговска зала, складово помещение и сервизно помещение, находяща се до блок №51 и блок №49 в ж.к. „Изгрев“, гр.Бургас, отразен в КК на гр.Бургас с идентификатор 07079.501.232.5,  при заплащане на месечен  наем в размер на 125,60 лв. (сто двадесет и пет лв. и шестдесет ст.), без ДДС.	
Приложения:
[bookmark: _GoBack]1.Заявление с вх.№ 26-00-30/16.01.2019 г. от Т. Ангелов – Председател на Тракийско дружество „Екзарх Антим І“–гр.Бургас;
2.Договор за дарение рег.№70-00-2692/1/17.04.2015г.
3.Схема на обекта;
4.Извадка от ПУП-ПРЗ.
5.Справка по КК на гр.Бургас.
      6.Удостоверение № 014/13.02.2015 г. за вписване в Централния регистър на юридическите лица с нестопанска цел за обществено полезна дейност, издадено от Министерство на правосъдието на Тракийско дружество „Екзарх Антим І“ с ЕИК 102057905;
7.Решение по т.24 от Протокол №48/25.09.2018г. на Общински съвет-Бургас.

ДИМИТЪР НИКОЛОВ
Кмет на Община Бургас

Съгласували:
Златина Георгиева, директор на дирекция ПНО 

Живко Димитров, директор на дирекция  УОС

инж.Минка Чаушева, началник отдел ОС

Катерина Сидерова – Грудова, гл. юрисконсулт в дирекция УОС

Изготвил: Силвия Кемурджиева, гл.спец. дирекция УОС

